UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Nabi pisaraid pühkides: ma ei suutnud Tokyo olümpiat vaadata
#000003
ETV saates "Hommik Anuga" oli külas maadleja Heiki Nabi, kes tunnistas pisaratega võideldes, et ei suutnud Tokyo olümpiamänge vaadata. "Ma olin valmistumas millekski suuremaks ja see võeti ära," sõnas Nabi.
#000004
Kui sind kistakse olukorda, kus sa midagi ei tea, sa ei tea sellest ainest mitte midagi, saad šoki, üritad aru saada, millega on tegemist. Kirjutad väriseva käega nime üles, püüad leida esimesed inimesed, kes oskaks aidata ja hakkad seda lahendama.
#000006
Ma olen algusest saadik, esimesest pressikonverentsist öelnud, et ma ei ole seda nimegi kuulnud enne, kui telefonikõnes öeldi, et leiti selline asi. Ma mitu korda küsisin, mis see on, kuidas seda kirjutatakse, Ma teadsin, et ma ei ole midagi teinud sellist. Ma ei ole kunagi mõelnud, tahtnud midagi teha.
#000008
Ma võin seda kindlalt öelda, et ma ei ole mitte kunagi midagi tarvitanud. See on kõige raskem olnud, et sind koheldakse kui dopingupatust, et kindlasti nad kõik tipus teevad seda. Valus on selles olukorras olla, kui sa tead, et sa ei ole seda teinud, sa oled ausate põhimõtete järgi käitunud, oled alati tahtnud teha sporti ausalt ja näidata, et see on võimalik ja siis saa oled sellises olukorras, kus justkui tundub, et näed mingi näit on ju, kust see tuli. Sa hakkad seda lahkama, otsid eksperdid, kes oskaks aidata. Ma arvan, et me tegime väga head tööd. Me saime lõpuks kokku väga head eksperdid, nõuandjad, väga professionaalsed maailma tipud, kes andsid oma hinnangu, mis täna kajastub CASi (spordiarbitraaž- toim) otsuses.
#000010
Su tiimil on välja töötatud neli varianti, kus sa selle ainega võisid kokku puutuda. Üks variant on, et sa sõid Prantsusmaalt pärit kalkuniliha jõuluõhtul, teine on maksast, mis oli Leedu päritolu, mida sa ka mitmel korral enne seda proovi andmist sõid. Siis variant, et treeningpartnerite higiga puutusid kokku või olid saastunud jõusaalitarbed. Mida sa ise neist kõige realistlikumaks pead?
#000014
Mida ma saan öelda, et kui puhas sportlane satub enda teadmata keskkonda, kus võib olla keelatud ainete tarvitajaid, näiteks jõusaali, siis ta tegelikult on väga suures ohus. Ta võib kasutada sama treeningvarustust, mis on näiteks higine, see ei puuduta kõiki dopingaineid, aga teatud ained võivad sulle nii külge hakata ja sa annad positiivse proovi.
#000015
Kuna me ei tea, kust see aine võis tulla, siis me oleme üritanud ekspertide abil leida selgitusi, millega mina sel ajal kokku puutusin ja mis seob letrosooli. See oli ainus, mida me teha saime.
#000016
Praegu öeldakse, et sa oled ohver, sa oled puhas sportlane, sa ei ole valemängija, aga kuna sul allikat ei ole, siis sa oled süüdi ja saad kaheaastase võistluskeelu. Minu arust on see vale, sest sportlasi pannakse olukorda, kus sa pead mõtlema mingi loo, kuna saa ei suuda öelda, kus sa ainega kokku puutusid. Kui see lugu on piisavalt usutav, siis justkui võid saada kergema karistuse. Kas see on õige tee? Mina arvan, et ei.
#000017
Üks tennisist sedasama varianti kasutaski ja rääkis, et vanaema vähiravimi tablett kukkus talle supi sisse.
#000018
Miks sinu teooriaid ei usutud?
#000020
Tänane CASi otsus on see, et eksperthinnanguid aktsepteerime, aga kuna meil on selline säte, mis ütleb, et sportlane on kohustatud näitama, kus tema sisse see aine sattus ja kuna ma seda ei tehtud, siis olen kaheaastase võistluskeelu all.
#000021
Tartu Ülikooli professor Jaan Ginter on öelnud et spordiarbitraažikohus sinu võistluskeeldu tühistada ei saa, sest see oleks loonud pretsedendi kogu dopinguvastases võitluses. Kas sinu meelest pretsedent oleks tulnud luua?
#000022
Me lähme pretsedenti looma ja kaebame selle otsuse edasi Šveitsi föderaalkohtusse. Me ei lähe võitlema selle üle, et me ikkagi ei ole rahul või otsus pole piisavalt hea. Minu otsusega on lõpplahendus olemas, sellega on öeldud, et ma ei ole dopingu tarvitaja. Aga olles läbi teinud selle kadalipu, siis ma leian, et see on niivõrd vale, kui pannakse see sportlane, kes tõepoolest ei ole olnud keelatud ainete tarvitaja, pannakse sellesse olukorda, kus ta justkui on. See ei ole korrektne. Täna ma peaksin soovitama, et kui sa ära tõestad oma süütuse, siis ilma loota küll ära mine CASi, vaata, et sul mingi lugu oleks, sest kui seda ei ole, saad võistluskeelu.
#000023
Jah, see ei pruugi olla tõde. Minule öeldi selgelt – sul ei ole lugu. See paneb paratamatult sportlaselt halba olukorda. Näed, Nabi ei rääkinud ja talle jäi kaheaastane keeld jõusse, kuigi talle öeldi, et ta on puhas sportlane. Mida järgmine sportlane peaks tegema? Ta mõtleb, et mul on ka tõendid, ma pean loo ka kindlasti leidma, muidu ma saan keelu. See, ma leian, ei ole õige.
#000025
Meil on dopingureeglid loodud ammusel ajal, kui testid tuvastasid ainult suuri näitaja, ei olnud võimalik püüda nanokoguseid kinni. Saab tuua võrdluse liikluseeskirjadega, mis loodi siis, kui liigeldi hobustega, aga täna on meil ju pakirobotid. Meil on testimine pakirobotite tasemel, aga reeglid hobuste aegadest.
#000026
Me ei saa keskenduda ainult sellele, et teha neid teste veel ja veel tundlikumaks, läheme nulli. Täna on 0,4, aga lähme 0,1 välja ja siis ütleme, et sa oled paha sportlane. Aga kui ei ole? Ma arvan, et see ei ole õige ja selle vastu me läheme edasi Šveitsi föderaalkohtusse.
#000027
Äkki te tekitate ka sellise pretsedendi, et need sportlased, kes kasutavad dopingut, hakkavad seda ära kasutama, sellele viitama. Eestiski on selliseid sportlasi.
#000028
Ma saan sellest aru. See on nüüd see koht, kus me peame usaldama CASi pädevust, ta peab oskama seda hinnata. Aga sellist asja ei või olla, et kui sportlane on tõestanud ära oma süütuse ja CAS väidab seda, siis ta jätab ta ikka süüdi.
#000029
Missugust elu sina ja sinu pere on, on elanud? Sa olid meie kangelane ja ühe hetkega sind lükati sellelt positsioonilt, Eesti olümpiakomitee võttis päevapealt sult toetuse.
#000030
Üks raskemaid või kõige häirivamaid momente selle juures oli, et spordiinstantsid ja -süsteem, kes tegelikult teadsid mind, siis nad keerasid kohe selja. Minuga ei räägitud, ei kutsutud laua taha istuma, et räägime sellest. Pigem oli nii, et see on valus teema, me ei taha sellega tegelda. See oli karm elu õppetund. Ma ei oodanud seda, et öeldakse, et Heiki on meie kangelane, jätke ta rahule, ta kindlasti ei ole teinud. Ma ootasin neutraalset suhtumist, et selgitame välja, teeme kõigepealt selgeks, et millega on tegemist. Me ei saa esimeste päevade või tundide põhjal teha otsuseid. Nüüd öelda, et kõik vastavad niimoodi, see ei ole argument. Sõbrad, maadlusliit, kui ma ütlesin, et ma ei ole teinud, siis nemad aitasid ja tänu neile ma olengi saanud ennast kaitsta.
#000032
Kellest sa kõige rohkem pettunud oled?
#000034
Tulles selle juurde, kui kerge täna on sportlasel anda seda nö halba analüütilist leidu, siis me peaksime mõtlema ka selle peale, et meil peaks olema vähemalt oma peas valmisolek ja arusaam, et kõik, kes mingi näidu annavad, ei ole kohe pahad sportlased. Vähemalt selgitame välja, teeme selgeks ja otsustame siis, mitte ei tee seda esimese emotsiooni pealt. Tahaks loota, et see nii läheb.
#000035
Ma tean täna väga täpselt, mis tähendab dopingutesti andmine. Enne seda, mul polnud aimu ka kui suures ohus tegelikult sportlased võivad olla. Varem oli mul kindel arusaam, kui ma tean, et ma midagi sisse söönud ei ole, ma ei ole tarvitanud midagi keelatud, siis ma mingis ohus ei ole. Aga täna ei pea see paika. Mina ei teadnud seda, seda ei tea ka väga paljud sportlased. See tundubki ulmejutuna, aga see on võimalik ja tasub olla väga valvel.
#000036
Täna ma ei ole võistlev tippsportlane, ma olen keelu all. Keeld lõppeb 9. märtsil. Kui nüüd aus olla, siis muidugi on paranoia sees, kuna allikat teada ei ole. Aga on teadmine, kust kohast võivad mingid asjad sattuda, mis kohti peaks vältima, kus vähegi on võimalus saastumist saada. Pluss, millega peaks tegelema, et neid keelatud aineid, mis kuskil ju ringlevad, tuleks vähendada. Sellega tuleks tegeleda, et meil ei oleks sportlastele ohtu.
#000038
Mis tundega sa loed neid uudiseid meediast, mida tuleb pea iga kuu, et keegi on jäänud dopinguga vahele?
#000039
Ma vaatan selle täna hoopis teise pilguga kui varem. Ma ei vaata selle pilguga, et süütu või süüdi. Kindlasti on neid, kes on süüdi ja kes on teinud, aga on ka süütuid, sest ma ju tean, kui tundlikud need testid on.
#000040
Spordifunktsionäärid pöörasid sulle selja, aga milline on olnud tavaliste inimeste suhtumine?
#000041
See pool on pigem olnud positiivne. Ma ei ole nagu väga suur seltskonnas käia, väga palju neid inimesi, kes midagi öelda saaksid, ei ole. Aga need, mis minuni jõudsid, siis paljud soovisid selles võitluses edu. See oli väga tore, et on inimesi, kes suudavad mõelda, et mõlemad variandid on võimalikud.
#000042
Kas sa saad aru nendest inimestest, kes viltu vaatasid, sest alles hiljuti on Eesti sportlastegi seas olnud neid, keda alguses usuti, aga tegelikult on välja tulnud, et see ikkagi ei ole nii?
#000043
Ma tunnetan kahtlemist kõige rohkem antidopingu organisatsiooni poolt, kes arvas vaid ühtepidi. Lõpus, CASi istungi ajal on nad küll öelnud, et nemad nii ei ole öelnud, et Heiki on tarvitanud.
#000044
Kas sa räägid Henn Vallimäest, kes alguses sinu sõnu ei uskunud, aga hiljem ütles, et see on ootuspärane tulemus?
#000045
Jah, ka temast. Ma kordan ennast, aga me suutma vaadata mõlemat poolt, me peame saama aru, mis tähendab täna testi andmine. Mis minu jaoks on natukene hingel, et kui ma olin valmis kõike tegema, et tõestada, et ma ei ole selle aine teadlik tarvitaja, et see oli saastumine, siis mul takistati seda teha.
#000046
Kuidas sa endale oled põhjendanud, miks neil selline suhtumine sinusse on?
#000048
Seda peab küsima teiselt poolelt, miks ei suudetud üldse mõelda, et võib-olla sportlane ikkagi ei ole seda teinud. Seda on CASi istungil välja öeldud, et üks argumente, miks mind koheldi nii, oli see, et meil on halb dopingu ajalugu. Sooviti näidata ilmselt head tööd. Ma leian, et see ei ole korrektne lähenemine. Pigem oleks head näidanud see, kui organisatsioon suudab teha kahe poole vahel head tööd. Üks antidopingu tööpõhimõte on ka sportlast kaitsta, aidata.
#000049
Sa käisid ikkagi juustekarvade testi tegemas?
#000050
B-proovi avamise käigus Kreischa labori juht ütles, et see on kindlasti tõend selle aine puhul, sest letrosool salvestub juustesse ja karvadesse. Kuna me ei saanud seal laboris seda teha, sest seda ei olnud tellitud Eesti antidopingu poolt, siis tema soovitas meid järgmiste väga heade ekspertide juurde, keda kindlasti CAS võtab arvesse. Sa ei tohi minna suvalisse polikliinikusse, siis öeldakse, et kuule, kes võitis.
#000051
Jaa, see on väga selgelt kirjas CASi otsuses, kus professor Pascal Kintz seletab väga selgelt, kui suur on vahe. Et kui oleksin ainult ühe tableti võtnud, siis seal on nii suur vahe, et ta näeks selle kohe ära. Need tõendid esitati muidugi ka Eesti distsiplinaarkolleegiumile, kes otsustas vähem kui poole tunniga, et kaheaastane võistluskeeld.
#000053
Muidugi on mõjutanud. Võib-olla meediast paistab, et mina olen selle keskmes ja tegelen sellega, aga tegelikult selle peavad läbi tegema kõik lähedased. Eglel on kindlasti sellepärast jäänud tööalaseid koostöid ära. Vaadatakse, et dopingutarvitajad, sellistega küll koostööd teha ei taha. Ta on samamoodi saanud palju negatiivseid kirju.
#000055
Sellele ei saa tähelepanu pöörata. See olukord on väga halb, aga sa pead keskenduma nende eluetappidele, mis edasi lähevad. Sul on pere, sul on lapsed, see annab sulle jõudu. Sa ei saa jääda üksi istuma ja nutma, end ohvriks teha. Ma olen üritanud negatiivsed asjad kõrvale jätta, teha seda, mida ma saan ja keskenduda nendele eluvaldkondadele, mis on ka väga tähtsad, mitte vähem tähtsad kui sport. Et need sellepärast ei kannataks.
#000056
Mitte maakler, aga arendus- ja kinnisvarateemalised asjad, kõik, mis seda puudutavad. Ma hakkasin täitsa nullis, õnneks see meeskond, kes seal tegutseb, on professionaalne ja väga tore. Väga tore on õppida asju, mida üldse ei tea.
#000060
Kui palju sa maadlusvõistlusi televiisorist vaatad, kas sa Tokyo olümpiamänge vaatasid?
#000061
Mulle ei meeldinud see. Kui sa oled teinud tööd ja näinud vaeva, et olümpiale saada, saanud esimest korda läbi MM-i, siis see võetakse ära... See on elu töö.
#000064
Kas Tokyo olümpiamängud oli sinu elu viimane võimalus olümpiale saada? Pariis ei ole ju ka kaugel.
#000065
Võimalused on kindlasti olemas, eks spordisoov on sees olemas, aga täna on aeg edasi läinud ja kes teab, mis on on viie kuu pärast.
#000066
Kuidas seda selgitada... Armastan sporti juba lapsest peale. Esimene treener Tiit Madalvee nakatas oma spordikirega mind ja see on saatnud mind terve elu, kuni see näit tuli. Ma olin valmistumas millekski suuremaks ja see võeti ära.
#000068
Kas seda saab veel tagasi?
#000069
Võimalus on. Tähtis on see, et kui see moment on käes, siis peab olema põlemine, et sa tahad minna. Kui seda ei ole või kui sa lähed selliselt, et vaatame, kuidas on, siis see ei tööta. Nii ei ole mõtet minna, põlemine peab olema.
#000070
Sinu võistluskeeld on kohe varsti läbi, sinna on mõned kuud veel aega, kas sa juba oled pannud oma kalendrisse võistlused kirja?
#000072
Ei, kui ma selle tunde üles leian, siis vaatame kalendrile korra peale. Mul on raske öelda midagi sellist, mis ei ole täiesti kindel. Mõlemad variandid on täna võimalikud.
#000073
Ma tean ka seda väga suurepäraselt, et pärast hooaja lõppu, kui oled poolteist kuud puhanud, siis pärast on tunne, et ilgelt teeks nüüd. Aga kui sa hakkad peale, siis laagrites tajud, kui raske töö see on, kui ränk on kannatada, vastu pidada, vigastusi ravida. Siis vaatad, et see ei olegi nii lihtne, kui ma seal puhkusel tundsin.
#000074
Aga sa ei ole kogu selles tippspordi maailmas, spordifunktsionäärides nii pettunud, et sa ei tahaks tagasi minna ja tahaks ainult ennast kinnisvarale pühendada?
#000076
Mida sulle soovida, mida sul praegu kõige rohkem vaja on?
#000078
Nabi ei välista karjääri jätkamist: tippspordi pisik ei ole minust kadunud
#000082
Õigusteadlane Nabi otsusest: arbitraaž läks nii kaugele kui vähegi võimalik
#000084
Maadlusliidu president: paljud asjad jäävad minu jaoks mõistatuseks
#000085
CAS: Nabi ei ole keelatud ainete tarvitaja, kuid võistluskeeld jääb kehtima
#000087
Koostööpartneri pankrot toob uisutajatele ühe asemel kaks EM-medalit
#000089
Kivil tuli Euroopa noorte olümpiafestivalil viiendaks
#000093
Ilves piirdus proovivõistlusel 16. tulemusega
#000094
TV 10 olümpiastarti II etapp
#000099
ETV spordi lühiuudised 26. jaanuaril
#000100
Risto Lillemets treenib Erki Noole käe all: vajasin uut väljakutset ja värskemat pilku
#000102
Eesti meeste sulgpalli esireket: miks peaks esisajasse jõudmine püüdmatu olema?
#000103
Suusaliit mõtleb alasid ühendava supernädalavahetuse korraldamisele
#000104
ROK: sportlased on nõus lubama venelased tagasi rahvusvahelistele võistlustele
#000105
Sukles: Venemaa sportlaste areenile naasmise vastu on Euroopas 11 riiki
#000106
ROK: valitsustel pole õigust otsustada venelaste olümpial osalemise üle
#000107
Djokovici isa figureeris Putini nime skandeerinud tennisefännide hulgas
#000109
Eesti laskesuusatajad alustasid EM-i kesiste tulemustega
#000110
Selevko on EM-debüüdil lühikava järel 11. kohal
#000112
TV 10 Olümpiastarti esimesel vabariiklikul etapil sündis üks sarja rekord
#000114
EM-iks Tallinnas valmistunud ukrainlanna: vajasin kõigest toibumiseks pausi
#000118
Tallinna Maraton nimetati esmakordselt eliittasemega võistluseks
#000119
Eesti võrkpallurid jätkavad CEV-i karikaturniiri veerandfinaalides
#000120
Ferrari reservsõitja roll läheb jagamisele
#000121
Käsipalli meistrivõistlustel võidutsesid Viljandi ja Kehra
#000123
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000125